Margareta de Provenco

Margareta de Provenco (naskiĝis ĉ. 1221 en Forcalquier, mortis la 20-an de decembro 1295 en Parizo) estis filino de Ramon Berenguer, grafo de Provenco, kaj de Beatrica de Savojo. Ŝi fariĝis la edzino de la franca reĝo Ludoviko la 9-a, pli konata kiel Sankta Ludoviko.

Blanka de Kastilio, ŝia estonta bopatrino, organizis la edziĝon de Ludoviko kun Margareta, ĉefe por aldoni Provencon al la reĝlando. Tiel okazis la edziĝo la 27-an de majo 1234. Margareta naskis dek unu infanojn, inkluzive de la estonta reĝo Filipo la 3-a la Sentima.

Margareta havis sufiĉe kuraĝan karakteron, kaj sekvis sian edzon ĝis Egiptio dum la sepa krucmilito de 1248, kie ŝi naskis tri el siaj infanoj.

Ŝi mortis la 30-an de decembro 1295, kiam ŝi estis sepdekkvinjara.

Kategorio:Reĝinoj de Francio